2014.10.11. Az Európai Unió Hivatalos Lapja L 295/1 II (Nem jogalkotási aktusok) RENDELETEK A BIZOTTSÁG 1067/2014/EU VÉGREHAJTÁSI RENDELETE (2014. október 3.) az EMGA és az EMVA számláinak elszámolása végett, illetve felügyeleti és előrejelzési célból a Bizottságnak benyújtandó számviteli adatok formájának és tartalmának megállapításáról AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre () és különösen annak 104. cikkére, mivel: (1) — A 885/2006/EK bizottsági rendelet (?) 8. cikkének (1) bekezdése értelmében meg kell határozni a szóban forgó rendelet 7. cikke (1) bekezdésének c) pontjában említett számviteli információk formáját és tartalmát, továbbá ezen információk Bizottság felé történő továbbításának módját. (2) — Az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) számláinak elszámolása végett, illetve felügyeleti és előrejelzési célból a Bizottságnak benyújtandó számviteli adatok formáját és tartalmát jelenleg a 991/2013/EU bizottsági végrehajtási rendelet (?) állapítja meg. (3) — A 991/2013/EU végrehajtási rendelet mellékleteit nem lehet rendeltetésük szerint alkalmazni a 2015. pénzügyi évben. A 991/2013/EU végrehajtási rendeletet ezért hatályon kívül kell helyezni, és egy olyan új rendelettel kell felváltani, amely az említett pénzügyi évre vonatkozóan meghatározza a számviteli adatok formáját és tartalmát. (4) — Az e rendeletben előírt intézkedések összhangban vannak a Mezőgazdasági Alapok Bizottságának véleményével, ELFOGADTA EZT A RENDELETET: 1. cikk A 885/2006/EK rendelet 7. cikke (1) bekezdésének c) pontjában említett számviteli információk formáját és tartalmát, továbbá ezen információk Bizottsághoz történő továbbításának módját e rendelet I. (X. táblázat), II. (A számítógépes fájlok EMGA-hoz és EMVA-hoz történő továbbítására vonatkozó műszaki előírások), III. (, Aide-mémoire") és IV. (Az EMVA-ra vonatkozó költségvetési kódok felépítése [F109]) melléklete határozza meg. () HLL 347., 2013.12.22., 549. o. () A Bizottság 2006. június 21-i 885/2006/EK rendelete az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megál- lapításáról (HL L 171., 2006.6.23., 90. 0.). Ő) A Bizottság 2013. október 15-i 991/2013/EU végrehajtási rendelete az EMGA és az EMVA számláinak elszámolása végett, illetve felügye- leti és előrejelzési célból a Bizottságnak benyújtandó számviteli adatok formájának és tartalmának megállapításáról (HL L 275., 2013.10.16., 7. 0.